**POSLOVNIM SUBJEKTIMA SA PODRUČJA**

**ZENIČKO-DOBOJSKOG KANTONA**

**n/r DIREKTORA-VLASNIKA**

Poštovani/a,

Privredna komora ZDK u okviru grant ugovora zaključenog sa Deutsche Gesellschaft für Internationale Zusammenarbeit (GIZ) GmbH u sklopu projekta „Održivi ekonomski razvoj i promocija zapošljavanja u Bosni i Hercegovini“, koji finansiraju švicarska i njemačka vlada, implementira projekt „Unapređenje okvira za održivo srednje stručno obrazovanje s fokusom na zelenu transformaciju“ (u daljem tekstu: Projekt).

Privredna komora Zeničko-dobojskog kantona, u okviru Projekta, te u saradnji sa Ministarstvom za obrazovanje, nauku, kulturu i sport Zeničko-dobojskog kantona, organizuje obuku mentora iz poslovnih subjekata zaduženih za realizaciju praktične nastave učenika u srednjem stručnom obrazovanju. [[1]](#footnote-1)

Obuka mentora će se održati u slijedećem periodu: 07.06.2024.g. (petak), 08.06.2024.g. (subota) i 10.06.2024.g. (ponedjeljak), u velikoj sali Privredne komore ZDK u Zenici, ulica Mehmedalije Tarabara broj 15, IV sprat, navedenim danima, u terminu od 09:00-17:00 sati. Imenovani mentori su u obavezi da obuci prisustvuju sva tri dana, te odrade samostalan rad kod kuće, kako bi zadovoljili osnovu za dobijanje relevantne potvrde o stečenim kompetencijama.

Obuku mentora će vršiti certificirani master treneri a cilj obuke mentora iz poslovnih subjekata je sticanje pedagoških kompetencija, te vještina planiranja rada sa učenicima na praktičnoj nastavi, kako bi na što bolji način svoja znanja i iskustvo prenosili na druge. Obuka mentora praktične nastave će se izvoditi po Programu obuke mentora za praktičnu nastavu, koji su inovirali predstavnici Ministarstva za obrazovanje, nauku, kulturu i sport Zeničko-dobojskog kantona i Pedagoškog zavoda Zenica.

U cilju unapređenja praktične nastave u Zeničko-dobojskom kantonu, te efikasnijeg učešća privrednih subjekata u cijelom procesu, molimo Vas da za obuku imenujete mentore koji su u Vašem poslovnom subjektu zaduženi za učenike na praktičnoj nastavi. Također Vas molimo da popunjeni prijavni obrazac, iz priloga ovog maila, dostavite što prije moguće, a najkasnije do 17.05.2024.godine (petak), na mail: [lkhusakovic@pkzedo.ba](mailto:lkhusakovic@pkzedo.ba) ili broj telefona 032/465-851. Kontakt osoba za sva dodatna pitanja i pojašnjenja je Lamija Kadrić Husaković.

**NAPOMENA:** Učesnicima je osigurana ishrana i osvježenje tokom sva tri dana trajanja obuke.

S poštovanjem,

**P R E D S J E D N I C A**

**mr.sci. Diana Babić, s.r.**

**Dostavljeno:**

1 x Prijavni obrazac

1. Članom 13. Pravilnika o utvrđivanju uslova za izvođenje praktične nastave izvan škole propisane su dužnosti mentora. [↑](#footnote-ref-1)